4.B

Ahojte moje deťúrence. Pokračujeme v domácom vzdelávaní. Úlohy sú na týždeň od 13.4. do 17.4.2020

Ak máte s niečím problémy môžete mi písať na email: ucitelka12@centrum.sk. Na tento e mail mi posielajte aj rôzne úlohy, písomné práce, projekty, ktoré robíte na internete. Sledujte aj relácie na RTVS 2, ktoré sa týkajú vyučovacieho procesu, teraz je to o 9.15 Školský klub, ale mala by byť spustená aj nová relácia . Dva krát do týždňa pozerajte tieto relácie, stručne napíšte na počítači, notebooku o čom učili žiakov štvrtého ročníka, čiže čo ste sa dozvedeli, pošlite to na email, ktorý máte napísaný hore. Následne ohodnotím slovne a pošlem Vám spätne ako som bola spokojná s vedomosťami.

SJL – Čislovky – učili sme sa vlani, takže si len utvrďte vedomosti zo strán 99,100,101,102,103. Odpíšeme si poučky a vypracujeme niektoré cvičenia.

MAT – stále ostáva opakovať všetko, čo sme sa učili.

PRI – Živočíchy spoločenstva lúk

Koník lúčny

 - púta vŕzgavým zvukom, ktorý vydáva trením stehien zadných končatín o stvrdnutú plôšku na predných krídlach

-žije v tráve na lúkach a patrí medzi veľmi rozšírený hmyz

- je bylinožravec

- má dlhé tykadlá, dva páry krídel a tri páry nôh

- Larvy – nymfy – sa podobajú na dospelého jedinca. Chýbajú im krídla, preto len skáču.

Križiak obyčajný

* nie je hmyz, patrí medzi pavúky (8 nôh),
* telo tvorí hlavohruď a bruško,
* na vrchnej strane bruška má škvrnu v tvare kríža,
* má 8 očí,
* živí sa lietajúcim hmyzom. Omráči ho jedovatou tekutinou z klepietka,
* na konci bruška má snovacie bradavice. Z nich vytláča tekutinu, z ktorej robí vlákna na pavučinu

VLA

* Všetko o čom sa učíme si overujeme a hľadáme aj na mape.

Humenné s okolím

* poloha: východné Slovensko,
* pohoria:
* Slanské vrchy,
* Vihorlatské vrchy,
* Bukovské vrchy (Národný park Poloniny),
* rieky:
* Topľa,
* Ondava,
* Laborec,
* Cirocha,
* vodná nádrž: Veľká Domaša,
* región: Zemplín,
* obce:
* Humenné (Vihorlatské múzeum, Vihorlatský skanzen),
* Vranov nad Topľou (drevospracujúci podnik, vrch Šimonka),
* Stropkov (Tesla Stropkov),
* Medzilaborce (sklársky a strojársky priemysel, Múzeum moderného umenia Andyho Warhola),
* Snina (Gáléria Andrej Smolák)

Bardejov s okolím

* poloha: severovýchod Slovenska, Ondavská vrchovina,
* rieka: Topľa,
* región: Šariš,
* mestá:
* Bardejov (centrum mesta v UNESCO, Šarišské múzeum, Bardejovské kúpele),
* Svidník (pamätník na Dukle, drevené kostolíky)